آمریکانین شیکاگو شهرینده 1972-جی ایلدن بو یانا دوزنلی اولا‌راق تشکیل ائدیلن "Wizard World Comic Con Fuarı" نده بیر سلاح فیرماسینیندا ایستئند آچاجاغینی آچیقلاماسی موذاکیره‌لره سبب اولدو.
ایشتیراکچیلارین اکثریتی گنجلر و اوشاق‌لاردان عبارت اولان سرگیده سلاح تقدیم ائدیله‌جگی فیکری باشدا والیدئین‌لر اولماقلا، بیر چوخ قروپ‌لارین کسکین اعتراضی ایله قارشیلاندی.
سلاحلی هوجوم‌لارین آرتیمی‌نین اؤلکه‌ده یاراتدیغی ناراحاتلیق سببی ایله سوسیال مئدیا ایستیفادچی‌لری بو حادثه‌یه "سلاح‌سیز "Comic Con " ائتیکتی ایله اعتراضلارینی بیلدیردی.
بو موضوعدا اعتراضلارین هر گون آرتدیغینی گؤرن تشکیلاتچی‌لار گئری آددیم آتا‌راق سرگیده هئچ بیر گئرچک سلاحین تقدیمات و ساتیشی‌نین آپاریلمایاجاغینی اعلان ائتدی.
سرگی‌نین ایلک گونونده سلاح فیرماسینا عایید ایستئندین بوش اولدوغو گؤرولدو.
